stanford-oval/wikipedia huggingface dataset:
קרב פאלז
אחרית דבר

עד 22 באוגוסט נכנעו או הושמדו כל הכוחות הגרמנים מערבית לקווי בעלות הברית. מספר האבדות שספג הצבא הגרמני בכיס פאלז הוא נושא למחלוקת בין ההיסטוריונים, אך מרביתם מציינים כי בין 80,000 ל־100,000 חיילים נאצים נלכדו בכיס, מתוכם נהרגו כ־10,000 עד 15,000, בין 40,000 ל־50,000 נשבו ועוד כ־20,000 עד 50,000 הצליחו להימלט. בגזרה הצפונית לבדה איבד הצבא הגרמני 344 טנקים, תותחים מתנייעים ורכבים קלים משוריינים אחרים, בנוסף ל־2,447 כלי רכב לא משוריינים (כגון ג'יפים, אופנועים ומשאיות) ו־252 תותחים שננטשו או הושמדו. בקרבות סביב גבעה 262 נהרגו כ־2,000 חיילים גרמנים ועוד כ־5,000 נלקחו בשבי, זאת בנוסף ל־55 טנקים, 44 תותחים ו־152 כלי רכב משוריינים אחרים שאיבד הצבא הגרמני. דיוויזיית הפאנצר אס אס ה־12 העוצמתית איבדה כ־94% מכלי השריון שלה, כמעט את כל כלי הארטילריה שלה, ו־70% מרכביה. הדיוויזיה, שכללה קרוב ל־20,000 חיילים ו־150 טנקים לפני המערכה בנורמנדי, דולדלה ל־300 חיילים ו־10 טנקים לאחר קרב פאלז. אף על פי שאלמנטים ממספר יחידות גרמניות הצליחו להימלט למזרח, גם אלו השאירו מאחוריהם את מרבית ציודם. בתום הקרב העריכה חקירה של בעלות הברית כי הגרמנים איבדו בערך 500 טנקים ותותחי סער בכיס פאלז, וכי מעט מאוד מהציוד שחולץ על ידיהם שרד את הנסיגה לעבר הסן.
כפרים שלמים באזור כיס פאלז הושמדו, וכבישים מסוימים נחסמו למעבר על ידי הריסות וציוד נטוש. גופות של חיילים, כמו גם אזרחים ואלפי פגרי בקר וסוסים היו שרועים באזור. מזג האוויר החם של חודש אוגוסט הביא עמו רימות שזחלו על הגופות והמוני זבובים. טייסים דיווחו כי את צחנת שדה הקרב ניתן היה להריח מאות מטרים מהאוויר. לפי דברי גנרל אייזנהואר:
שדה הקרב בפאלז היה ללא ספק אחד מ'שדות הקטל' הגדולים ביותר בכל זירות המלחמה. ארבעים ושמונה שעות לאחר השלמת הכיתור סיירתי ברגל באזור, ונתקלתי במחזות שרק דנטה יוכל לתארן. היה זה פשוטו כמשמעו אפשרי לצעוד למשך מאות מטרים ולדרוך רק על בשר מת ורקבון.
חלק מההיסטוריונים מסכימים כי בעלות הברית יכלו לסגור את הפרצה מוקדם יותר; ההיסטוריון צ'סטר וילמוט (Wilmot Chester) כותב כי אף שלמונטגומרי היו דיוויזיות בריטיות שנשמרו בעתודה, הוא לא תגבר את סימונדס. מקס הייסטינגס כותב שמונטגומרי – לאחר שצפה בביצועים הקנדיים במבצע סיכום אותם כינה עלובים – היה צריך לתת לדיוויזיות בריטיות מנוסות להוביל את המתקפה.
הקרב על כיס פאלז סימן את סיומה של המערכה על נורמנדי עם תבוסה גרמנית מוחלטת. המעורבות האישית של היטלר בקרב הייתה מזיקה – בין אם זה ההתעקשות שלו על מתקפת נגד חסרת תקווה, ההתערבות שלו בכל ההחלטות של הגנרלים שלו, והסירוב שלו לאפשר נסיגה כאשר הארמיות שלו ניצבו על סכנת השמדה. יותר מ־40 דיוויזיות גרמניות הושמדו או נפגעו קשות במהלך הלחימה בנורמנדי. אומדן מדויק של האבדות בקרב חסר. לפי הנתונים הגרמניים כוחותיהם ספגו כ־210 אלף אבדות במהלך המערכה בנורמנדי, אך מספר חוקרים מערביים מעריכים שאבדות הצבא הגרמני במערכה בצרפת (כולל פלישת בעלות הברית לדרום צרפת) עד סוף אוגוסט 1944 הסתכמו ב־400–450 אלף הרוגים, פצועים ושבויים. בעלות הברית השיגו את הניצחון במחיר של 209,672 נפגעים מקרב כוחות הקרקע, 36,976 מתוכם נהרגו ו־19,221 נעדרים. הקרב האחרון במבצע אוברלורד – שחרור פריז – התרחש ב־25 באוגוסט, ומבצע אוברלורד הסתיים ב־30 באוגוסט עם נסיגת אחרוני הגרמנים מעבר לנהר סן.
הערות שוליים

↑  החלטה זו של בראדלי נתמכה על ידי אייזנהאואר.
↑  ראש המטה של קבוצת ארמיות B הגנרל הנס שפיידל הצהיר כי אם הדיוויזיה המשוריינת ה־5 האמריקאית הייתה מתקדמת לעבר פאלז ומשלימה את הכיתור, כל קבוצת ארמיות B הייתה מושמדת.
↑  חלק מהיחידות הקנדיות השתמשו בפגזי עשן צהובים לסימון עמדותיהם, בעוד מטוסי חיל האוויר המלכותי השתמש בפגזים צהובים לסימון מטרות התקיפה שלהם.
↑  ^ Ingersoll, Ralph (1946). Top Secret. New York: Harcourt Brace. pp. 190–91.
| --- | --- |
בקרת זהויות :  NLI: 987007565459405171  BnF: cb121002276 (data)  GND: 4285660-7  LCCN: sh85046944  NKC: ph349205  SUDOC: 029358647 
חיילים פולנים על גבעה 262, 20 באוגוסט 1944
כניעת חיילים גרמנים בסט. למברט, 19 באוגוסט 1944
אדוני אדה

| --- | --- |

 לידה:  7 ביוני 1976 (בת 48) קווינס, ניו יורק, ארצות הברית 
 שם לידה:  Adunni Ade 
 מדינה:  ניגריה, ארצות הברית 
 תקופת הפעילות:  מ-2006 
 מקום לימודים:  אוניברסיטת קנטקי 
 בן או בת זוג:  unmarried mother 
 מספר צאצאים:  2 
 פרופיל ב-IMDb
 
אדוני אדה (Adunni Adewale; נולדה ב-7 ביוני 1976 ברובע הברונקס, ניו יורק, ארצות הברית) היא שחקנית ודוגמנית ניגרית.
ביוגרפיה

אדה נולדה בקווינס, ניו-יורק, ארצות הברית. לאמא גרמנייה ואב ניגרי מקבוצת היורובה. היא גדלה בלאגוס ולאחר מכן בארצות הברית. אביה הוא איש עסקים מצליח לה שהיווה לה השראה לרכוש השכלה וללמוד חשבונאות. היא סיימה את התואר הראשון שלה בחשבונאות באוניברסיטת קנטאקי בשנת 2008.
הקריירה

אדה עבדה בתחום הביטוחים בארצות הברית טרם המעבר שלה לתעשיית הבידור. בנוסף היא עסקה גם בתחום האופנה בתור דוגמנית במסגרת תוכנית הריאליטי "הטופ מודל הבאה". לאחר מכן, חזרה לניגריה ונכנסה לתעשיית הקולנוע הניגרית בנוליווד בשנת 2013. בתקופה זו שיחקה בסרטים רבים כמו Sound Sultan ו-Ice Prince. היא זכתה בפרס 'סטלה' מהמכון הניגרי לעיתונות על מאמציה בקידום התרבות הניגרית. ב-2017, היא החלה להיות פרזנטורית של המותג OUD Majestic.
בשנים 2018 ו-2019 היא הפיקה שני סרטים בבימוי של סהיד באלוגן.
חיים אישיים

לאדה יש שני בנים והיא חשפה בריאיון עמה כי היא אם חד הורית.
פילמוגרפיה > סרטים

(Iwo tabi emi (You or I) (2013
(What's Within (2014
(2nd Honeymoon (2014
(Head Gone (2015
(So in Love. (2015
(Schemers (2016
(Diary of a Lagos Girl (2016
(Diary of a Lagos girl (2016
(For The Wrong Reasons (2016
Its Her Day (2016)
(The Blogger's Wife (2017
(Guyn Man (2017
(Boss of All Bosses (2018
(The Vendor (2018
פילמוגרפיה > טלוויזיה

Behind the Cloud
Babatunde Diaries
Jenifa's Diary
Sons of the caliphate
הערות שוליים

↑  "I am a sucker for Love". The Nation.
↑  "Adunni Ade … Chic, Sexy N' Expressive". The Guardian.
↑  Elizabeth Akindele. "Adunni Ade: Stylish diva". New Telegrah.
↑  "ADUNNI ADE TALKS ON HER MIXED BACKGROUND & GROWING UP". Soundcity Television.
↑  "I was extremely nervous in my first movie – Adunni Ade, actress". Sun news.
↑  "'Why I debuted in Saidi Balogun's You and I'-Adunni Adewale". Encomium.
↑  "Adunni appreciates NIJ". The Nation.
↑  "Adunni Ade and Bolanle Ninolowo Unveil The #OUDMAJSETICINSPIREMAGIC Ad Campaign For Oud Majestic Luxury Perfume Store". אורכב מ-המקור ב-2018-01-24. נבדק ב-2018-10-09.
↑  "Adunni Ade opens up about Life as a Single Parent, Overcoming Personal Obstacles, Finding Love & More in Latest Issue of Motherhood In-Style Magazine". BellaNaija.
↑  "Checkout actress Aduni Ade and her adorable two sons". Nigeriafilms.
↑  "Why I Did Not Marry The Father Of My Children- Adunni Ade". Naij.
↑  "8 things you should know about Adunni Ade". The Pulse.
↑  "I'm Proud Of My Yoruba Background – Actress, Adunni". Naij.
אווה חצ'טריאן

| --- | --- |
אין תמונה חופשית
 לידה:  13 בדצמבר 1990 (בת 34) ירוואן, ברה"מ 
 מדינה:  ארמניה
 תקופת הפעילות:  מ-2006 
 פרופיל ב-IMDb
 
אווה חצ'טריאן (בארמנית: Էվա Խաչատրյան; נולדה ב-13 בדצמבר 1990), היא שחקנית ארמנית. היא ידועה בשל תפקידיה בתור נורה בסדרת הטלוויזיה הארמנית המתרחשת בירוואן, "בית מלא", סיטקום שפיתח המפיק ארמן פטרוסיאן, ובתור ריטה בסדרת הטלוויזיה "אחים".
פילמוגרפיה

| שנה | סרט | תפקיד | הערות |
| --- | --- | --- | --- |
| 2015 | ארבעה חברים וכלה (צפון-דרום) | קארין |  |
| 2017 | סופר אמא 2 | ילדה לסבית |  |
| שנה | תוכנית | תפקיד | הערות |
| --- | --- | --- | --- |
| 2012 | חלומות (Անուրջներ) | סופי | תפקיד חוזר |
| 2012-2013 | אחים (Եղբայրներ) | ריטה | תפקיד ראשי |
| 2014 | אמא (Մայրիկ) | שרה | תפקיד חוזר |
| 2014 | חציית עקבות (Խաչվող Հետքեր) | לאנה | תפקיד חוזר |
| 2015 | בית מלא | נורה | תפקיד חוזר (עונה 3) |
| 2015 | שומר האור (Լույսի Պահապանը) |  | תפקיד חוזר |
| 2015 | משחקי רעב | עצמה |  |
| 2015 | צ'יין ספאסום  | עצמה |  |
| 2016 | קארט בלאנש (Քարտ բլանշ) | שרה | תפקיד ראשי |
| 2016-היום | תחנה (Կայարան) |  | תפקיד ראשי |
| שנה | תוכנית | הערות |
| --- | --- | --- |
| 2017 | 3/OFF | מתחרה |
הערות שוליים

1 2 3 4  "Eva Khachatryan". erkat.am. אורכב מ-המקור ב-2018-06-03. נבדק ב-2018-06-03.
↑  "Sovats Xagher". Merojax.am. נבדק ב-9 במרץ 2015. {{cite web}}:  (עזרה)
↑  "Էվա Խաչատրյան, Eva Khachatryan, Эва Хачатрян". youtube.com. נבדק ב-12 ספט' 2015. {{cite web}}:  (עזרה)
1 2  "Watch Armenian TV Series and Armenian Movies » Armenian Series » Cart Blansh". serialner.net/. אורכב מ-המקור ב-2016-08-28. נבדק ב-2016-08-28.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אווה חצ'טריאן".
אדם דה-ויין

| --- | --- |
אדם דה-ויין, 2017
אדם דה-ויין, 2017
 לידה:  7 בנובמבר 1983 (בן 41) ארצות הברית ווטרלו, איווה, ארצות הברית
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-2006
 עיסוק:  שחקן, מדבב, קומיקאי, תסריטאי, מפיק קולנוע, מפיק טלוויזיה
 מקום לימודים:  קולג' אורנג' קוסט  Millard South High School 
 בת זוג:  קלואי ברידג'ס (2015-הווה, נשואים)
 מספר צאצאים:  1 
 פרופיל ב-IMDb
 
אדם פטריק דה-ויין (באנגלית: Adam Patrick DeVine, נולד ב-7 בנובמבר 1983) הוא שחקן, קומיקאי, מדבב, תסריטאי ומפיק קולנוע וטלוויזיה אמריקאי, המוכר בעיקר בשל השתתפותו בסדרה "עובדים מצטיינים" בקומדי סנטרל ובסרטים הקומיים "פיץ' פרפקט", "פיץ' פרפקט 2", "מייק ודייב מחפשים דייט" ו"כאשר נפגשנו לראשונה".
ביוגרפיה

דה-ויין נולד וגדל באיווה בעיר ווטרלו שבארצות הברית, למשפחה מרקע נוצרי. אביו הוא דניס דוויין, ואמו היא פני (לבית דרנת'). בגיל צעיר עבר עם משפחתו לאומהה, נברסקה. הוא למד במכללת אורנג' קוסט שם פגש את בלייק אנדרסון, שבעתיד ישתפו פעולה במספר פרויקטים. לאחר מכן, עבר ללוס אנג'לס, שם החל לעבוד כסטנדאפיסט וכשחקן.
ביוני 1995, כשהיה בן 11, עבר דה-ויין עם אופניו מעבר לרחוב בשכונה בה התגורר באומהה. לאחר שחיכה שיעברו שלוש משאיות מלט פגעה בו המשאית הרביעית. הוא עבר מתחת לשני הגלגלים הראשונים של המשאית ששקלה 42 הטון והחליק כ-500 מטרים. הוא נכנס מייד להלם ואז נפל לתרדמת. הוא הובהל לטיפול נמרץ, שם התעורר כעבור שבועיים. הוא שבר רוב עצמותיו בשתי רגליו, היה לו ריאה שהתמוטטה, הוא חלה בזיהומים מרובים, ולא היה ידוע אם אי פעם הוא ילך שוב. הוא נדרש לעשות 26 ניתוחים שהתפרשו על פני תקופה של מספר שנים על מנת שיוכל ללכת שוב ובזמן זה הצטייד בכיסא גלגלים. מאוחר יותר התגלה שהסיבה שהוא לא נהרג הייתה בגלל שהאופניים שלו קיבלו את מלוא הכוח של המשאית.
חיים אישיים

דה-ויין הוא פעיל בארגון "Children's Miracle Network Hospitals", ארגון ללא כוונת רווח המגייס כספים לבתי חולים לילדים ברחבי ארצות הברית, מכיוון שהוא עצמו כילד העביר את רוב ילדותו בבתי חולים. הוא משתתף באירועי צדקה של הארגון ומבקר את הילדים ומספר להם את סיפור ההישרדות שלו המספקת נחמה לחולים ולהוריהם. דה-ויין משתתף גם באופן קבוע בסיורים של הארגון "USO" ‏(.The United Service Organizations Inc), ומספק בידור לאנשי צבא אמריקאיים ברחבי העולם ומתאר זאת כ"חוויה המתגמלת ביותר בחייו."
בפברואר 2015 החל לצאת עם השחקנית קלואי ברידג'ס(אנ') לאחר שהכירו שנה לפני כן על סט צילומי הסרט "הנערות האחרונות". ב-24 באוקטובר 2019 פרסם דה-ויין בחשבון האינסטגרם שלו כי הוא התארס לברידג'ס לאחר ארבע שנות זוגיות. השניים התחתנו ב-9 באוקטובר 2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | הרוס על אמא | אהרון |  |
| 2010 | Ratko: The Dictator's Son | כריס |  |
| 2011 | The Legend of Awesomest Maximus | אפור #1 |  |
| 2012 | פיץ' פרפקט | באמפר אלן |  |
| 2014 | שכנים | בחור של ביר-פונג #1 |  |
| 2015 | בחורות אחרונות | קורט |  |
| 2015 | פיץ' פרפקט 2 | באמפר אלן |  |
| 2015 | המתמחה | ג'ייסון |  |
| 2016 | עידן הקרח: מסלול התנגשות | ג'וליאן | דיבוב |
| 2016 | מייק ודייב מחפשים דייט | מייקל "מייק" |  |
| 2016 | למה דווקא הוא? (אנ') | טייסון מודל |  |
| 2017 | סרט לגו באטמן | פלאש | דיבוב |
| 2018 | כאשר נפגשנו לראשונה | נואה אשבי | גם תסריטאי ומפיק בפועל |
| 2018 | גיים אובר, גבר! | אלכס | גם מפיק |
| 2018 | החבילה |   | מפיק |
| 2019 | כמה רומנטי | ג'וש |  |
| 2019 | ג'קסי | פיל |  |
| 2020 | הזויים | אנתוני בורדיין בצעירותו |  |
| 2020 | המחנה הקסום | אנדי דקרמן |  |
| 2021 | פלאמלים | אד | דיבוב |
| 2023 | חותנים בהפרעה | אוון בראונינג | גם מפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008-2006 | Crossbows & Mustaches | סטיב וולף / סטיב ג'ובס | תפקיד ראשי; 10 פרקים גם יוצר, תסריטאי ומפיק בפועל |
| 2007 | Nick Cannon Presents: Short Circuitz | מתבגר | פרק: "Pilot" |
| 2007 | ההישגים הקטנים של ג'קי וודמן | טובי | פרק: "Dykes Like Us" |
| 2008 | Frank TV | מלצר / ג'ק קרבר | 2 פרקים |
| 2009 | אי אפשר בלי טד | ג'וש | פרק: "Win Some, Dose Some" |
| 2009 | סמנתה מי? | טיילר | 2 פרקים |
| 2011 | רמזור | טובי | פרק: "Stealth Bomber" |
| 2017-2011 | עובדים מצטיינים | אדם דממפ | תפקיד ראשי; (7 עונות); 86 פרקים גם יוצר, תסריטאי ומפיק בפועל |
| 2012 | טרון: הזריחה | גאלט | דיבוב; פרק: "Identity" |
| 2013 | קומיוניטי | ווילי ג'וניור | פרק: "Cooperative Escapism in Familial Relations" |
| 2013 | משפחה בהפרעה | סטארסקי | פרק: "Flight of the Phoenix"/"Moving Pictures" |
| 2013 | Comedy Bang! Bang! | ניק | פרק: "Sarah Silverman Wears a Black Dress with a White Collar" |
| 2013 | Super Fun Night | ג'ייסון | פרק: "Pilot" |
| 2018-2013 | משפחה מודרנית | אנדי ביילי | תפקיד חוזר; (עונות 7-5, 9); 22 פרקים |
| 2016-2013 | מסיבת הבית של אדם דווין | עצמו | תפקיד ראשי; (3 עונות); 28 פרקים גם יוצר, תסריטאי ומפיק בפועל |
| 2017-2013 | דוד סבא | פיצה סטיב / הנרי | דיבוב; (5 עונות); 121 פרקים |
| 2014 | סנג'אי וקרייג | ראסקה בוש | דיבוב; פרק: "Kerplunk'd!" |
| 2014 | אבא אמריקאי | כריסטוף / כרוז בתחרות קראטה | דיבוב; 2 פרקים |
| 2017-2014 | פן זירו - גיבור במשרה חלקית | בון וייזמן | דיבוב; (2 עונות); 53 פרקים |
| 2015 | סטיבן יוניברס | פיצה סטיב | דיבוב; פרק: "Say Uncle" |
| 2015 | Sin City Saints | מאטי | פרק: "You Booze, You Lose" |
| 2015 | היסטוריה שתויה | פאבל בלייב | פרק: "Space" |
| 2018 - 2021 | ערפדינה | סאם אי-אם | דיבוב; 4 פרקים |
| 2019 | Human Discoveries | מנהיג שבט איילים | סדרת רשת; דיבוב; פרק: "And Then They Discovered Fire" |
| 2019-הווה | משפחת ג'מסטון | קלווין ג'מסטון | תפקיד ראשי (2 עונות); 16 פרקים |
| 2019-הווה | לא רעב ולא אוהב | פולטרגייסט פאט | דיבוב; 23 פרקים |
| 2020 - 2021 | The Freak Brothers | צ'אק | סדרת רשת; דיבוב; 9 פרקים |
| 2022 - הווה | פיץ' פרפקט: במפר בברלין | באמפר אלן | תפקיד ראשי; 6 פרקים |
| 2023 | קפטן פוֹל | טאנר פול | דיבוב; 3 פרקים |
דה-ויין בפאנל, 2014
אדי קייהיל

| --- | --- |

אדי קייהיל, בשנת 2005
 לידה:  15 בינואר 1978 (בן 47) ניו יורק, ארצות הברית 
 מדינה:  ארצות הברית 
 תקופת הפעילות:  מ-1999 
 מקום לימודים:  מכללת סקידמור  בית הספר לאמנויות ע"ש טיש  תיכון ביירם הילס 
 פרופיל ב-IMDb
 
אדמונד (אדי) פטריק קייהיל (באנגלית: Edmund Patrick "Eddie" Cahill; נולד ב-15 בינואר 1978) הוא שחקן קולנוע, טלוויזיה ותיאטרון אמריקאי, המוכר מתפקידו בתור הבלש דונלד פלאק ג'וניור (אנ') בסדרה "CSI: ניו יורק" (2013-2004), מתפקידו בתור סם ורדרו בסדרה "בתוך הבועה" (2015-2014) ועוד לפני כן בזכות הופעתו בתור טאג ג'ונס, עוזרה ובן זוגה של רייצ'ל גרין בסדרה "חברים" (2001-2000).
ביוגרפיה

קייהיל נולד בניו יורק, האמצעי מבין שלושה ילדים עם אחות גדולה ואחות קטנה. אביו, סוכן מניות ממוצא אירי, ואימו, מורה בבית ספר יסודי, ממוצא איטלקי.
קייהיל למד בבית הספר התיכוני בייראם הילס בעיירה ארנוק הסמוכה לעיר ניו יורק; שם סיים את לימודיו בשנת 1996. לאחר מכן למד במכללת סקידמור שבסרטוגה ספרינגס.
קריירה

קייהיל הופיע לראשונה באופן מקצועי בהצגה של ניקי סליבר "האלטרואיסטים" בשנת 2000. הביקורות הטובות על משחקו הביאו לכך שהשתתף במספר סדרות טלוויזיה ובהם "סקס והעיר הגדולה", "פליסיטי" וחוק וסדר: מדור מיוחד", וכן בסדרה "חברים" בתפקיד טאג ג'ונס - העוזר והחבר של רייצ'ל גרין. בשנת 2002 כיכב קייהיל בסדרת הדרמה "ימי התהילה" ברשת The WB, שבוטלה לאחר עונה אחת.
בשנת 2004 כיכב קייהיל בסרט הקולנוע "נס הנחישות" בו גילם את תפקידו של שחקן ההוקי קרח ג'ים קרייג. באותה שנה החל לככב בתפקיד ראשי בסדרה "CSI: ניו יורק" בתפקיד הבלש דונלד פלאק.
בשנת 2005 שיחק לצד הית' לדג'ר בדרמה שמספרת על תרבות הסקייטבורד, "שליטי דוגטאון" בבימויה של קתרין הארדוויק.
בשנת 2014 הצטרף כדמות ראשית לעונה השנייה של הסדרה "בתוך הבועה" בדמותו של סם ורדרו, גיסו של ביג ג'ים ודודו של ג'וניור.
בשנת 2016 כיכב בסדרת הדרמה המשפטית "תובעת על עקבים" ברשת ABC; בדמותו של קונר וואלאס. הסדרה בוטלה לאחר עונה אחת.
חיים אישיים

ב-12 ביולי 2009 נישא קייהיל לדוגמנית והמאפרת ניקי אברטי (אשתו לשעבר של הצלם טרי ריצ'רדסון) בלוס אנג'לס; לזוג יש ילד שנולד ב-2009.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | נס הנחישות | ג'ים קרייג (אנ') |  |
| 2005 | שליטי דוגטאון | לארי גורדון |  |
| 2008 | This Is Not a Test | רוברט פורטה |  |
| 2008 | The Narrows | ניקי שיידס |  |
| 2024 | Omni Loop | מארק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000–2001 | חברים | טאג ג'ונס | 7 פרקים |
| 2000 | סקס והעיר הגדולה | שון | פרק: "Boy, Girl, Boy, Girl..." |
| 2000 | מכושפות | שון | פרק: "Sight Unseen" |
| 2000 | פליסיטי | ג'יימס | 3 פרקים |
| 2001 | חוק וסדר: מדור מיוחד | טומי דואוד | פרק: "Folly" |
| 2002 | ימי התהילה | מייק דולן | תפקיד ראשי; 9 פרקים |
| 2002 | Haunted | ניקולס טרנטון | 2 פרקים |
| 2002 | דוסון קריק | מקס וינטר | פרק: "Everything Put Together Falls Apart" |
| 2004 - 2013 | CSI: ניו יורק | הבלש דונלד פלאק ג'וניור (אנ') | תפקיד ראשי (9 עונות); 197 פרקים |
| 2014 - 2015 | בתוך הבועה | סם ורדרו | תפקיד ראשי (עונות 3-2); 26 פרקים |
| 2016 - 2017 | תובעת על עקבים | קונר וואלאס | תפקיד ראשי; 13 פרקים |
| 2018 | הוואי חמש-אפס | קרסון רודס | פרק: "Aia i Hi'ikua; i Hi'ialo" |
| 2019 | הטובות למשטרת אל איי | מייקל אלבר | 2 פרקים |
| 2019 | NCIS: ניו אורלינס | אדי בארט | 3 פרקים |
| 2021 | אי החלומות | ג'ייק / ג'יימס | 2 פרקים |
| 2023 | שוטרים בדם | פול גלאגר | פרק: "Fake It' Till You Make It" |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 1999 | Gramercy Park is Closed to the Public | דקס | Powerhouse Theater |
| 2000 | The Altruists | לאנס | תיאטרון וינייארד, אוף ברודוויי |
| 2011 | I Need a Quote | איש מכירות | תיאטרון אטלנטיק, אוף ברודוויי |
| 2012 | 3C | טרי | Rattlestick Playwrights Theater, אוף ברודוויי |
| 2019 | Nassim | אלפמן | New York City Center |
| 2019 | The Hard Problem | ג'רי קרוהל | תיאטרון ג'יימס ברידג'ס |
אולג צלקוב

| --- | --- |
אין תמונה חופשית
 לידה:  15 ביולי 1934 מוסקבה, ברה"מ 
 פטירה:  11 ביולי 2021 (בגיל 86) פריז, צרפת 
 מקום לימודים:  האקדמיה לאמנויות התיאטרון בסנקט פטרבורג  Belarusian State Academy of Arts 
 זרם באמנות:  אקספרסיוניזם 
 הושפע על ידי:  קבוצת נסיך יהלום 
 
אולג ניקולאייביץ' צלקוב (ברוסית: Оле́г Никола́евич Целко́в;‏ 15 ביולי 1934 – 11 ביולי 2021) היה אמן נון-קונפורמיסטי רוסי, שהיה ידוע בדימויים של פרצופים צבועים בצבע בהיר, שתיארו דפוסי אלימות פסיכולוגיים פנימיים בתרבות העכשווית ומופיעים בציוריו.
ביוגרפיה

בשנת 1956 נערכה תערוכת דירות ראשונה בחדר הבית של ולדימיר סלפיאן (1930–1998). באותה תקופה הוא התקרב לחוג ציירים לא רשמי של אוסקר רבין. בשנת 1958 סיים את לימודיו באקדמיה הלנינגרדית לאמנויות התיאטרון, שם למד תחת המעצב ומנהל תיאטרון ניקולאי אקימוב. בשנות השישים והשבעים, בסטודיו של צלקוב במוסקבה ביקרו לאורך השנים ידוענים כמו ארתור מילר, דייוויד אלפארו סיקיירוס, רנאטו גוטוסו, ליליה בריק, אנה אחמטובה, יוסף ברודסקי, יבגני יבטושנקו (חבר קרוב של צלקוב), לואי אראגון ופבלו נרודה.
תערוכת היחיד הראשונה של צלקוב נפתחה במכון קורצ'אטוב בינואר 1966, אך לאחר יומיים סימן הק.ג.ב. את התצוגה כבלתי מקובלת מבחינה אידאולוגית. בשנת 1977 עבר צלקוב לפריז. זמן מה לאחר מכן, הוא קנה חווה בצרפת, באזור שמפאן, 300 ק"מ מפריז. שם הוא בנה סטודיו בן שתי קומות בו הוא התגורר ועבד.
נפטר ב-11 ביולי 2021 בגיל 86 בפריז, צרפת.
הערות שוליים

↑  «Другое искусство: Москва 1956—1976», Московская коллекция — СП «Интербук», 1991. Т.I, с.138
↑  VIDEO (3 min.), detail of film «Oleg Tselkov à la Galerie Le Minoutaure», on Russian.
| --- | --- |
בקרת זהויות :  BnF: cb16170653v (data)  GND: 118876260  ISNI: 0000 0001 1489 930X  LCCN: n92000654  RERO: 02-A003913626  SUDOC: 15267831X  ULAN: 500120782  VIAF: 35254432   WorldCat (עם VIAF): 35254432
אדם רודריגז

| --- | --- |
רודריגז ב-2015
רודריגז ב-2015
 לידה:  2 באפריל 1975 (בן 49) יונקרס, ניו יורק, ארצות הברית ארצות הברית
 מדינה:  ארצות הברית, קובה 
 תקופת הפעילות:  מ-1997
 מקום לימודים:  תיכון קלארקסטאון צפון 
 בת זוג:  גרייס גייל (2016-הווה)
 מספר צאצאים:  3
 פרסים והוקרה:  פרס ALMA, פרס בחירת הנוער
 פרופיל ב-IMDb
 
אדם מייקל רודריגז (באנגלית: Adam Michael Rodríguez; נולד ב-2 באפריל 1975) הוא שחקן אמריקאי, המוכר בשל תפקידו בתור אריק דלקו בסדרה "CSI: מיאמי" (2012-2002), ובתור לוק אלווז (אנ') בסדרה "מחשבות פליליות" (2020-2016).
ביוגרפיה

רודריגז נולד וגדל ביונקרס שבמדינת ניו יורק. אביו עבד בלשכת המסחר ההיספנית של ארצות הברית ואמו הייתה סוכנת נסיעות. כנער שאף לקריירה של שחקן בייסבול, אך בעקבות פציעה הפסיק להתאמן, והחל לשחק בתיאטרון ילדים בניו יורק. בטרם החל לעסוק במשחק באופן מקצועי, עבד תקופה קצרה כברוקר.
קריירה

ב-1997 הופיע לראשונה על מסכי הטלוויזיה, בתפקיד אורח באחד מפרקי הסדרה "NYPD Blue". באותה שנה לוהק לתפקיד השוטר הקטור וילנואבה בסדרת המשטרה "ברוקלין סאות'" של רשת CBS, ששודרה במשך עונה אחת. ב-1999 השתתף בקליפ לשיר "If You Had My Love"; מתוך אלבום הבכורה של ג'ניפר לופז. בשנים הבאות הופיע בפרקים בודדים של סדרות שונות, בהן "חוק וסדר" (1999), "פליסיטי" (1999-2000) ו"רחובות של תקווה" (2001-2002). ב-2001 גילם את דמותו של פטריק פורטדו בסדרה "All Souls" של רשת UPN ואת דמותו של ג'סי רמירז בעונה השלישית והאחרונה של סדרת המדע הבדיוני "רוזוול" של רשת פוקס המאה העשרים.
ב-2002 לוהק לתפקיד חוקר הזיהוי הפלילי אריק דלקו בסדרת הטלוויזיה "CSI: מיאמי" של רשת CBS. הוא גילם את התפקיד במשך כל עשר העונות בה שודרה הסדרה, ואף כתב וביים שניים מהפרקים בה. על תפקידו בסדרה זכה בפרס ALMA בקטגוריית שחקן הטלוויזיה הטוב ביותר בשנת 2011 ובפרס בחירת הנוער בקטגוריית שחקן הפעולה הטוב ביותר בסדרת טלוויזיה בשנת 2012.
במקביל להשתתפותו בסדרה, שיחק בסרט הדרמה "אהבה ודיון" (2006), לצד שון אסטין. השתתף ב-2009 בעונה הרביעית והאחרונה של סדרת הטלוויזיה "בטי" של רשת ABC, בה גילם את דמותו של בובי טלרסיו, וכן גילם תפקידים ראשיים בסרטי הקולנוע "Thanks to Gravity"‏ (2006), "לקחת" (2007), "A Kiss of Chaos"‏ (2009), "I Can Do Bad All by Myself"‏ (2009), "Let the Game Begin"‏ (2010) ו-"Caught in the Crossfire"‏ (2010). בנוסף, הופיע בפרקים בודדים של סדרות הטלוויזיה "Queens Supreme"‏ (2003), "עמוק באדמה" (2004), "בניחוש חוקר" (2010) ו"רחוב סומסום" (2011), וגילם תפקידי משנה בסרטים "ספלינטר"‏ (2006), "בלתי ידוע"‏ (2006), "B.O.H.I.C.A."‏ (2008), "Minutes of Fame‏ 15"‏ (2008) ו-"Cielito lindo"‏ (2010).
לאחר ירידת CSI: מיאמי מהמסכים בשנת 2012, השתתף בתפקידי משנה בסרטים "מג'יק מייק" (2012), "בנוגע לאתמול בלילה" (2014) ו-"Lovesick"‏ (2014) והשתתף בכמה פרקים של סדרת הטלוויזיה "The Goodwin Games".
בשנת 2014 לוהק לתפקיד הבלש פרסטון קרוז בסדרת הדרמה המשפטית "Reckless" של רשת CBS,.
בשנת 2015 גילם את דמותו של ד"ר ג'ואי צ'אווז בכמה מפרקי העונה השנייה של סדרת הדרמה הרפואית "משמרת הלילה" של רשת NBC. בנוסף, השתתף באותה שנה בסרט ההמשך של "מג'יק מייק", "מג'יק מייק 2". ובאותה שנה, שיחק בעונה השנייה של סדרת הדרמה "אימפריה" ברשת פוקס בתפקיד לאז דלגאדו, המאבטח הראשי "שושלת ליון".
בשנת 2017 שיחק לצד מייקל פניה בקומדיית האקשן "תרגיל לשוטרים מתחילים", שכתב וביים דקס שפרד.
ב-2016 הצטרף לעונה ה-12 של הסדרה "מחשבות פליליות" בתור הסוכן לוק אלווז. הסדרה הסתיימה לאחר העונה ה-15 ב-2020 אך חודשה לעונה 16 שהחלה את שידוריה ב-2023. רודריגז חזר לסדרה עם חידושה, והסדרה חודשה לעונה נוספת.
חיים אישיים

רודריגז מחלק את זמנו בין ניו יורק ללוס אנג'לס, ובבעלותו גם בית בפוארטו ריקו.
בשנת 2016 רודריגז התחתן עם הדוגמנית גרייס גייל. יש לזוג שלושה ילדים, ביניהם הבן ברידג'מונט ברנרד רודריגז שנולד ב-16 במרץ 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | פצצה מהלכת | שוטר |  |
| 2002 | המלך ריקי | אלחנדרו רוחאס |  |
| 2006 | Love & Debate | אליאס |  |
| 2006 | ספלינטר | הבלש מרטינז |  |
| 2006 | בלתי ידוע | רופא מחוזי |  |
| 2007 | Take | סטיבן |  |
| 2008 | B.O.H.I.C.A. | דיז |  |
| 2008 | A Kiss of Chaos | פרדי |  |
| 2008 | 15 Minutes of Fame | מלהק |  |
| 2009 | I Can Do Bad All by Myself | סאנדינו |  |
| 2010 | להתחיל את המשחק | רואן "ריקי" סליי |  |
| 2010 | Cielito Lindo | לאונרדו |  |
| 2010 | תחת אש צולבת | שפרד |  |
| 2012 | מג'יק מייק | טיטו |  |
| 2014 | בנוגע לאתמול בלילה | סטיבן טלר |  |
| 2014 | Lovesick | ג'ייסון |  |
| 2015 | מג'יק מייק 2 | טיטו |  |
| 2017 | תרגיל לשוטרים מתחילים | שאמוס |  |
| 2018 | משפחת סופר-על 2 | בלש מס' 2 | דיבוב |
| 2023 | מג'יק מייק: ריקוד אחרון | טיטו |  |
| 2024 | Scrambled | סטרלינג |  |